Mai mulți bărbați s-au luat la pumni în zona unei secții de votare din Dolj.
Conflictul a izbucnit în timpul unor discuţii în contradictoriu. Scandalul a fost oprit de forţele de ordine.
Mai mulți bărbați s-au luat la bătaie în zona unei secții de votare din județul Dolj. Conflictul s-a încheiat doar după sosirea polițiștilor, iar în prezent, scandalagii sunt anchetați.Potrivit IPJ Dolj, poliţiştii din cadrul Secţiei 4 Poliţie Rurală Coşoveni au fost sesizaţi cu privire la faptul că, în comuna Castranova, în zona unei secţii de votare, a izbucnit un conflict între mai multe persoane.În urma cercetărilor făcute la faţa locului, poliţiştii au stabilit că, în timpul unor discuţii în contradictoriu, un bărbat de 34 de ani, din Castranova, ar fi fost lovit cu pumnul în zona feţei de un alt bărbat de 46 de ani, din aceeaşi localitate.Ulterior, un bărbat de 69 de ani ar fi lovit la rândul său cu pumnul în față un alt bărbat de 30 de ani.Scandalul a fost oprit de forţele de ordine care au intervenit la faţa locului.În cauză, poliţiştii s-au sesizat din oficiu şi au întocmit dosare penale pentru comiterea infracţiunilor de lovire sau alte violenţe.